Aze emañ an dalc'h. Evel-just e fellfe d'an holl e vefe disi pep-tra,  ha n'eus den plijet gant fazioù. Hag ober a reont ar gwellañ ma c'hellont, ha kentoc'h eget klemm e c'hellfen ober un dra bennak. Ya, met ne cheñch netra d'ar gudenn. N'eus ket kalz arc'hant, n'eus ket kalz arvesterien, na lennerien; marteze e talvez ar boan ober muioc'h a strivoù c'hoazh, ha bezañ a-live gant ar yezhoù all. N'ouzon ket re vat penaos lavar se hep bezañ tagus. Ne fell ket din digalonekaat an dud, n'am eus ket c'hoant da vezañ 'an den-se', an hini ne vez morse laouen, tra pe dra a rafer. Pell alese. Laouen on e vefe tud oc'h ober traoù, n'eus netra gwelloc'h. Laouen on.